Page:Comical story of Thrummy Cap and the ghaist (1).pdf/15

15 Then baith cam stapping down the stair; The morning now was calm and fair, Weel says the laird my trusty frien', Hae ye ought in your chamber seen,; Quoth Thrummy sir I naething saw That did me ony ill ava— Weel quoth the laird ye now may gang. Ye ken the day's na verra lang; In the meantime its calm and clear, Ye lose your time in biding here. Quoth Thrummy sir mind what I tell, I've mair right here than you yoursell; Sae till I like I here sall bide. The laird at this began to chide, Says he my friend ye're turning rude. Quoth Thrummy I'll my claim make good; For here I just before you a' The rights o' this estate can shaw; And that is mair ye can do— What quo the laird can that be true? Tis true quoth Thruny look and see, D'ye think that I wad tell a lie; The Parchment from his pouch then drew, And doon upon the table threw The laird at this up to him ran, And cry'd whar did you get them man? Syne Thrummy, tald him all the tale, As I've tald you baith clear and hale, The laird at this, was fidgin fain, That he had gat his rights again, And fifty guineas down did tell, Beside a present frae himsell.